JayJayThrowThrow/commonwealth-wiki-mix huggingface dataset:
పూడూర్ మండలం

పూడూర్ మండలం, తెలంగాణ రాష్ట్రం, వికారాబాదు జిల్లాకు చెందిన మండలం. పూడూర్, ఈ మండలానికి కేంద్రం. ఇది సమీప పట్టణమైన వికారాబాద్ నుండి 17 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం రంగారెడ్డి జిల్లా లో ఉండేది. ప్రస్తుతం ఈ మండలం వికారాబాదు రెవెన్యూ డివిజనులో భాగం. పునర్వ్యవస్థీకరణకు ముందు ఇది చేవెళ్ళ డివిజనులో ఉండేది.ఈ మండలంలో 34 రెవెన్యూ గ్రామాలు ఉన్నాయి. నిర్జన గ్రామాలు లేవు.
గణాంకాలు

thumb|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం
మండల జనాభా: 2011 భారత జనగణన గణాంకాల ప్రకారం - మొత్తం 44,884 - పురుషులు 22,712 - స్త్రీలు 22,172. 2016 లో జరిగిన పునర్వ్యవస్థీకరణ తరువాత, ఈ మండల గణాంకాలలో మార్పేమీ లేదు. మండల వైశాల్యం 206 చ.కి.మీ. కాగా, జనాభా 44,884. జనాభాలో పురుషులు 22,712 కాగా, స్త్రీల సంఖ్య 22,172. మండలంలో 9,614 గృహాలున్నాయి.
మండలంలోని రెవెన్యూ గ్రామాలు

# అంగడిచిట్టింపల్లి
# బాకాపూర్
# చంగోముల్
# చీలాపూర్
# చింతలపల్లి
# గంగుపల్లి
# ఘట్‌పల్లి
# కాండ్లపల్లి
# కంకాల్
# కర్వెల్లి
# కోడ్‌మూర్
# కొత్తపల్లి
# మంచన్‌పల్లి
# మన్నెగూడ (పైగా)
# మన్నెగూడ (సరికాస్)
# మేడికొండ
# మేడిపల్లి కలాన్
# మీర్జాపూర్
# మిట్టకంకల్
# నిజాంపేట్ మేడిపల్లి
# పెద్ద ఉమంతల్
# పోతిరెడ్డిగూడ
# పుడుగుర్తి
# పూడూర్
# కుత్బుల్లాపూర్
# రాకంచెర్ల
# రెగడిమామిడిపల్లి
# సిర్గాయిపల్లి
# సోమన్‌గుర్తి
# తిమ్మాపూర్
# తిర్మలాపూర్
# తురుక యెంకేపల్లి
# ఎంకేపల్లి


గమనిక:నిర్జన గ్రామం ఒకటి పరిగణనలోకి తీసుకోలేదు
మూలాలు
వెలుపలి లింకులు
షాబాద్ మండలం

షాబాద్ మండలం, తెలంగాణ రాష్ట్రం, రంగారెడ్డి జిల్లాకు చెందిన మండలం. షాబాద్, ఈ మండలానికి కేంద్రం. ఇది సమీప పట్టణమైన హైదరాబాదు నుండి 62 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం చేవెళ్ళ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 25 రెవెన్యూ గ్రామాలు ఉన్నాయి. నిర్జన గ్రామాలు లేవు.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 231 చ.కి.మీ. కాగా, జనాభా 51,334. జనాభాలో పురుషులు 26,135 కాగా, స్త్రీల సంఖ్య 25,199. మండలంలో 11,938 గృహాలున్నాయి.
సమీప మండలాలు

చేవెళ్ళ, కొందుర్గ్, ఫరూక్ నగర్, కొత్తూర్
రాజకీయాలు

మండలంలోని ముఖ్యమైన రాజకీయ పార్టీలు తెలంగాణ రాష్ట్ర సమితి,భారతీయ జనతా పార్టీ, కాంగ్రెస్. తెలంగాణ రాష్ట్ర సమితిలో ముఖ్యమైన నాయకులు జడల రాజేందర్ గౌడ్, కల్వకోల్ వెంకటయ్య,మతీన్. భారతీయ జనతా పార్టీలో లంబడి కిరణ్ కుమార్,లంబడి రాము,కాంగ్రెస్ పార్టీ తరుపున తమ్మలి రవీందర్ రెడ్డి, మంగలి శివకుమార్ ఉన్నారు
మండలంలోని రెవెన్యూ గ్రామాలు

thumb|2016 పునర్వ్యవస్థీకరణకు ముందు రంగారెడ్డి జిల్లా పటంలో మండల స్థానం

# బొబ్బిల్‌గాం
# తిరుమలాపూర్
# ఏట్ల ఎర్రవల్లి
# తడ్లపల్లి
# రుద్రారం
# చందన్‌వల్లి
# హయతాబాద్
# సోలిపేట్
# మద్దూర్
# పెద్దవేడ్
# దామెర్లపల్లి
# నాగర్‌కుంట
# భొంగిర్‌పల్లి
# మాచన్‌పల్లి
# పోలారం
# పోతుగల్
# రేగడిదోస్వాడ
# కొమెరబండ
# ఓబగుంట
# షాబాద్‌
# మన్మర్రి
# కక్లూర్
# అనంతవరం
# కేశవరం
# రంగాపూర్
మూలాలు
వెలుపలి లింకులు
శంషాబాద్ (పి)

శంషాబాద్ (పి), తెలంగాణ రాష్ట్రం, రంగారెడ్డి జిల్లా, శంషాబాద్ మండలానికి చెందిన గ్రామం. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న శంషాబాద్ పురపాలకసంఘంగా ఏర్పడింది.
జిల్లాల పునర్వ్యవస్థీకరణలో

2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
గణాంకాలు

2011 భారత జనగణన గణాంకాల ప్రకారం గ్రామ పరిధిలోని జనాభా- మొత్తం 87,837 - పురుషులు 45,201 - స్త్రీలు 42,636.సముద్రమట్టనికి 581 మీ.ఎత్తు
ప్రముఖులు

thumb|బంగారు లక్ష్మణ్ - భారతీయ జనతా పార్టీ జాతీయ అధ్యక్షుడిగా, కేంద్ర మంత్రిగా పనిచేశాడు.
* బంగారు లక్ష్మణ్ - భారతీయ జనతా పార్టీ జాతీయ అధ్యక్షుడిగా, కేంద్ర మంత్రిగా పనిచేశాడు.ఇతను నర్సింహ, శివమ్మ దంపతులకు 1939 మార్చి 17న శంషాబాద్ పట్టణంలోని సిద్దంతి బస్తీలో అతి సామాన్య దళిత కుటుంబంలో జన్మించాడు.
విద్యా సౌకర్యాలు

శ్రీ విద్యా హైస్కూల్, కృష్ణవేణి కాన్సెప్ట్ స్కూల్, ఒయాసిస్ హైస్కూల్, శ్రీ విజ్ఞాన్ జూనియర్ కాలేజి, గవర్నమెంట్ జూనియర్ కాలేజి ఉన్నాయి.
రవాణా సౌకర్యాలు

హైదరాబాద్ ఎయిర్‌పోర్ట్ మెట్రో ఎక్స్‌ప్రెస్ శంషాబాద్ మండలంలో ఫోర్ట్ గ్రాండ్ అండర్‌పాస్ సమీపంలో మెట్రో స్టేషన్‌ను ప్లాన్ చేసింది. రోడ్డు రవాణా సంస్థ బస్ సౌకర్యం ఉంది. రైల్వేస్టేషన్; ఉమ్రానగర్, ప్రధాన స్టేషన్ హైదరాబాదు 18 కి.మీ దూరంలో ఉంది.
అంతర్జాతీయ విమానాశ్రయం

నిద్రలో జోగుతున్నట్టుగా ఉండే శివారు ప్రాంతపు గ్రామం షాంస్ ఉల్ ఉమ్రా పేరు కాస్త శంషాబాద్ గా మారింది. అంతర్జాతీయ విమానాశ్రయం నిర్మించబడి ఇప్పుడు చాలా పాపులర్ పేరుగా మారింది.23 మార్చి 2008 న రాజీవ్ గాంధీ అంతర్జాతీయ విమానాశ్రయం ఏర్పాటైంది. దీని మొత్తం విస్తీర్ణం 5400 ఎకరాలు.
మూలాలు
వెలుపలి లింకులు

వర్గం:రంగారెడ్డి జిల్లా పట్టణాలు
ఇబ్రహీంపట్నం మండలం (రంగారెడ్డి జిల్లా)

ఇబ్రహీంపట్నం మండలం, తెలంగాణ రాష్ట్రం, రంగారెడ్డి జిల్లాకు చెందిన మండలం. ఇబ్రహీంపట్నం, ఈ మండలానికి కేంద్రం. ఇది సమీప పట్టణమైన హైదరాబాదు నుండి 35 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం ఇబ్రహీంపట్నం రెవెన్యూ డివిజనులో భాగం. పునర్వ్యవస్థీకరణకు ముందు ఇది సరూర్‌నగర్ డివిజనులో ఉండేది.ఈ మండలంలో 31 రెవెన్యూ గ్రామాలు ఉన్నాయి. అందులో 5 నిర్జన గ్రామాల.
మండల గణాంకాలు

thumb|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 74,006 - పురుషులు 37,878 - స్త్రీలు 36,128 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 274 చ.కి.మీ. కాగా, జనాభా 75,305. జనాభాలో పురుషులు 38,547 కాగా, స్త్రీల సంఖ్య 36,758. మండలంలో 16,739 గృహాలున్నాయి.
మండలంలోని రెవెన్యూ గ్రామాలు

# కొంగరకలాన్
# ఆదిబట్ల
# బొంగ్లూర్
# చింతపల్లిగూడ
# రాందాస్‌పల్లి
# ఇబ్రహీంపట్నం (ఖల్సా)
# నగంపల్లి
# పోల్కంపల్లి
# నర్రేపల్లి
# దండుమైలారం
# ముక్నూర్
# యెంగలగూడ
# రాయిపోల్
# ఇబ్ర్రహీంపట్నం (బగత్)
# మంగల్‌పల్లి
# రాంరెడ్డిగూడ
# పోచారం
# ఎలిమినేడు
# తాడ్లకాల్వ
# ఎర్రకుంట
# తురుకగూడ
# కప్పపహాడ్
# సాహెబ్‌గూడ
# హఫీజ్‌పూర్‌
# ఖానాపూర్
# తూలెకలన్


గమనిక:నిర్జన గ్రామాలు ఐదు పరిగణించలేదు
మూలాలు
వెలుపలి లింకులు
మంచాల్ మండలం

మంచాల్‌ మండలం, తెలంగాణ రాష్ట్రం, రంగారెడ్డి జిల్లాకు చెందిన మండలం. మంచాల్, ఈ మండలానికి కేంద్రం. ఇది సమీప పట్టణమైన హైదరాబాదు నుండి 33 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం ఇబ్రహీంపట్నం రెవెన్యూ డివిజనులో భాగం. పునర్వ్యవస్థీకరణకు ముందు ఇది సరూర్‌నగర్ డివిజనులో ఉండేది.ఈ మండలంలో 24 రెవెన్యూ గ్రామాలు ఉన్నాయి. అందులో 4 నిర్జన గ్రామాలు. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 232 చ.కి.మీ. కాగా, జనాభా 45,189. జనాభాలో పురుషులు 23,210 కాగా, స్త్రీల సంఖ్య 21,979. మండలంలో 10,561 గృహాలున్నాయి.
సమీప మండలాలు

మంచాల్ మండలానికి పడమరన ఇబ్రహీంపట్నం, మండలం, తూర్పున నారాయణపూర్ మండలం, చౌటుప్పల్ మండలం, ఉన్నాయి.
మండలంలోని రెవెన్యూ గ్రామాలు

thumb|2016 పునర్వ్యవస్థీకరణకు ముందు రంగారెడ్డి జిల్లా పటంలో మండల స్థానం

# మనోరాబాద్
# సబిత్‌నగర్
# లింగంపల్లి
# తాళ్ళపల్లిగూడ
# తిప్పాయిగూడ
# చిత్తాపూర్
# మంచాల్
# నోముల
# ఆగాపల్లి
# కాగజ్‌ఘాట్
# జాపాల
# రంగాపూర్
# చీదేడ్
# దడ్‌పల్లి
# బోడకొండ పెనికర్ల తండా
# అస్మత్‌పూర్
# చాంద్‌ఖాన్‌గూడ
# ఆరుట్ల
# బండలేమూర్
# లోయపల్లి


గమనిక:నిర్జన గ్రామాలు 4 పరిగణించబడలేదు
మూలాలు
వెలుపలి లింకులు
కందుకూర్ మండలం (రంగారెడ్డి జిల్లా)

కందుకూర్‌ మండలం, తెలంగాణ రాష్ట్రం,రంగారెడ్డి జిల్లాకు చెందిన మండలం. కందుకూర్, ఈ మండలానికి కేంద్రం. ఇది సమీప పట్టణమైన హైదరాబాదు నుండి 40 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం కందుకూర్ రెవెన్యూ డివిజనులో భాగం. పునర్వ్యవస్థీకరణకు ముందు ఇది సరూర్‌నగర్ డివిజనులో ఉండేది.ఈ మండలంలో 30 రెవెన్యూ గ్రామాలు ఉన్నాయి. అందులో 3 నిర్జన గ్రామాలు.
గణాంకాలు

thumb|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం
మండల జనాభా: 2011 భారత జనగణన గణాంకాల ప్రకారం - మొత్తం 54,587 - పురుషులు 28,076 - స్త్రీలు 26,511. 2016 లో జరిగిన పునర్వ్యవస్థీకరణ తరువాత, ఈ మండల గణాంకాలేమీ మారలేదు. మండల వైశాల్యం 305 చ.కి.మీ. కాగా, జనాభా 54,587. జనాభాలో పురుషులు 28,076 కాగా, స్త్రీల సంఖ్య 26,511. మండలంలో 12,824 గృహాలున్నాయి.
మండలంలోని రెవెన్యూ గ్రామాలు

# చిప్పల్‌పల్లి
# మురళినగర్
# ధన్నారం
# పులుమామిడి
# జైత్వారం (ఖల్సా)
# జైత్వారం (మక్త)
# గఫూర్‌నగర్
# కొత్తూరు
# గూదూర్
# రచలూర్
# లేమూర్
# తిమ్మాపూర్
# మాదాపూర్
# గుమ్మడవల్లి
# తిమ్మాయిపల్లి
# అన్నోజీగూడ
# కందుకూర్‌
# మొహమ్మద్‌నగర్
# పెరుగుగూడ
# బాచుపల్లి
# నేదునూర్
# దాసర్లపల్లి
# దెబ్బడగూడ
# పంజగూడ
# మీర్‌ఖాన్‌పేట్
# సర్వారావులపల్లి
# ముచ్చెర్ల


గమనిక:నిర్జన గ్రామాలు మూడు పరిగణించబడలేదు
మూలాలు
వెలుపలి లింకులు
రాజాం (రాజాం మండలం)

రాజాం, ఆంధ్రప్రదేశ్ రాష్ట్రంలోని విజయనగరం జిల్లా, రాజాం మండలానికి చెందిన పట్టణం, మండల కేంద్రం. జిల్లా కేంద్రం నుండి 51 కి.మీ దూరంలో వుంది. దీని పరిపాలన నగరపంచాయతీ చేనిర్వహించబడుతుంది. 1757లో జరిగిన బొబ్బిలి యుద్ధం లో విజయనగర మహారాజైన విజయరామరాజుని చంపిన బొబ్బలి సర్దారైన తాండ్ర పాపారాయుడు ఈ ఊరికి సంబంధం కలిగినవాడు.
చరిత్ర

బొబ్బిలి యుద్ధం గాథకు చెందిన వీరుడు తాండ్ర పాపారాయుడు ఈ ప్రాంతానికి చెందినవాడు. ఇటీవల తాండ్ర పాపారాయుడుకి చెందిన ఒక ఆభరణం ఇక్కడ బయట పడింది. పూర్వ కాలంలో తాండ్ర పాపారాయుడు ఉపయోగించిన భవనాన్ని నేడు తహసీల్దారు కార్యాలయంగా వాడుతున్నారు.

ఒకప్పుడు వైజాగ్, బొబ్బిలి వైపుగా కేంద్రీకృతమైన పట్టణం పాలకొండ, శ్రీకాకుళం వైపుగా అభివృద్ధి చెందింది. 2022 ఏప్రిల్ 4 న రాజాం శ్రీకాకుళం జిల్లా నుండి విజయనగరం జిల్లాకు మారింది.
భౌగోళికం

దీని అక్షాంశ రేఖాంశాలు 18.28N 83.40E.. సముద్రమట్టం నుండి ఎత్తు 41 మీటర్లు. (137 అడుగులు)
గణాంకాలు

2011 జనగణన ప్రకారం జనాభా 42,197.
పరిపాలన

రాజాం నగరపంచాయతీ పట్టణ పరిపాలన నిర్వహిస్తుంది. రాజాం నగర పంచాయితీలో అత్యంత ప్రముఖమైన, అతి నివాసయోగ్యమైన ప్రాంతం ఈశ్వరి నారాయణ కాలనీ, బాబా నగర్ కాలనీల సముదాయము. నగర పంచాయితీ పరిధిలో ప్లాస్టిక్ సంచుల వాడకాన్ని నిషేధించి ఇతర ప్రాంతాల వారికి ఆదర్శంగా నిలిచింది. పురపాలికగా మారిన తర్వాత అనేక అభివృద్ది కార్యక్రమాలు చేపట్టబడ్డాయి
రవాణా సౌకర్యాలు

దగ్గరలోని రైల్వే స్టేషన్లు - గంగువారిసిగడాం, చీపురుపల్లి
విద్య

ఇక్కడ జియంఆర్ఐటి సాంకేతిక కళాశాల (GMRIT) ఉంది.
వైద్యం

ఒక సామాజిక ఆరోగ్యకేంద్రం ఉంది. ఈ 60 పడకల ఆసుపత్రి ఆంధ్రప్రదేశ్ వైద్య విధాన పరిషత్తు ద్వారా నడుపబడుతుంది. ఇక్కడ జియమ్ఆర్-కేర్ హాస్పిటల్ అత్యంత ఆధునిక వైద్య సదుపాయాలతో ఉంది. త్వరలో ఈ ఆసుపత్రికి అనుసంధానంగా రాజాంలో జియమ్ఆర్ వైద్య కళాశాల నెలకొల్పుతున్నారు.
పరిశ్రమలు

రాజాం పట్టణం జనపనార మిల్లులకు, ఇనుప కర్మాగారాలకు ప్రసిద్ధి. రాష్ట్రంలో అత్యధికంగా జనప నార ఇక్కడ ఉత్పత్తి అవుతుంది. ప్రతి గురువారం జరిగే సంతలో చుట్టుపక్కల చాలా మండలాల నుండి ప్రజలు వస్తారు.
పర్యాటక ఆకర్షణలు

* నవ దుర్గ ఆలయం: దేశంలో అత్యంత అరుదైన ఆలయం.
* పోలిపల్లి పైడితల్లి అమ్మవారి ఆలయం: అమ్మవారి వార్షిక యాత్రా మహోత్సవాలు వైభవంగా జరుగుతాయి.
* శ్రీ హనుమాన్ దేవాలయం,చీపురుపల్లి రోడ్డు: చుట్టుప్రక్కల గ్రామాల ప్రజలు, రాజాం ప్రజానీకం మంగళ, శనివారాల్లో ఎక్కువగా ఇక్కడకు వస్తారు.
ప్రముఖులు

*తాండ్ర పాపారాయుడు
*దేవరాజు వేంకటకృష్ణారావు
*అమరపు సత్యనారాయణ
*మీగడ రామలింగస్వామి
*గ్రంధి మల్లికార్జున రావు
మూలాలు
వెలుపలి లంకెలు

వర్గం:విజయనగరం జిల్లా పట్టణాలు
పొందూరు

పొందూరు, ఆంధ్రప్రదేశ్ రాష్ట్రంలోని శ్రీకాకుళం జిల్లా పొందూరు మండల గ్రామం. పొందూరు శ్రీకాకుళానికి 20 కి.మీ దూరంలో ఉంది. ఖద్దరు, హస్తకళలకు ప్రసిద్ధి చెందిన ప్రాంతం. భారతదేశంలో ఖాదీ వస్త్ర ప్రియులకు యిష్టమైన ఖద్దరును తయారుచేసే ప్రాంతం పొందూరు. పొందూరు రైల్వే స్టేషను దక్షిణ మధ్య రైల్వేలో హౌరా, చెన్నై మార్గంలో ఉంది. ఇచ్చట కంప్యూటరీకరణ కలిగిన ఉప తపాలా కార్యాలయం ఉంది. పొందూరుకు 7 కి.మీ దూరంలో బాలయోగీశ్వరస్వామి ఆశ్రమం ప్రసిద్ధి చెందింది.
గణాంకాలు

2011 భారత జనాభా లెక్కలు ప్రకారం పొందూరు పట్టణంలో మొత్తం జనాభా 12,640, అందులో 6,111 మంది పురుషులు కాగా, 6,529 మంది స్త్రీలు ఉన్నారు.
పొందూరు ఖద్దరు

పొందూరు చేనేత పరిశ్రమకు ప్రసిద్ధి చెందిన ప్రాంతం. ఒకవిధమైన చేప దంతాలతో ప్రత్తిని శుభ్రం చేసి దానిని రాట్నాలను ఉపయోగించి దారాన్ని తీస్తారు. ఈ దారాలనుపయోగించి మగ్గాలపై ఖద్దరు బట్టలను నేస్తారు. పొందూరు ఖద్దరు భారత దేశ స్వాతంత్ర్య ఉద్యమాన్ని గుర్తు చేస్తుంది. మహాత్మా గాంధీ కూడా పొందూరుకు చెందిన ఖద్దరును యిష్టపడే వారు. పొందూరు ఖాదీ దేశమంతటా ఖాదీ బట్టలు వేసుకునే వారికి ప్రసిద్ధి చెందింది. ఈ ప్రాంతంలో దేవాంగ, పట్టుశాలి, నాగవంశం అనే కులాలు ముఖ్యమైనవి. ఇక్కడి ప్రజల ప్రధాన వృత్తి చేనేత. ప్రత్తిని శుభ్రం చేసి రాట్నాలతో దారాన్ని తీసి మగ్గాలపై చక్కని ఖద్దరు వస్త్రాలను నేస్తారు. మగ్గాల తోనేకాక యంత్రపరికరాలు, మరమగ్గాల ఆధారంగా ఖద్దరు ఇతర రకాల నేతలు నేయు నేతగాళ్ళు ఉన్నారు. అమెరికా, స్వీడన్ వంటి దేశాలకు ఎగుమతులు కూడా జరుగుతాయి.

మాజీ స్వాతంత్ర్య సమరయోధుడు చౌదరి సత్యనారాయణ 1942లో దూసి రైల్వే స్టేషన్‌లో మహాత్మాగాంధీకి పొందూరు ఖాదీతో తయారు చేసిన ధోతిని బహుమతిగా ఇచ్చారు. గాంధీ ఇక్కడ ఉత్పత్తి చేయబడిన ఖాదీ సొగసుకు ముగ్ధులయ్యారు. ఈ ప్రదేశంలో ఖాదీ వస్త్రాల తయారీలో అనుసరించిన విధానం అధ్యయనం చేయడానికి గాంధీ, తన కుమారుడు దేవదాస్ గాంధీని పొందూరుకు పంపారు.
ప్రముఖులు

*ఘండికోట బ్రహ్మాజీరావు - ఉత్తరాంధ్ర రచయిత, సాహితీ వేత్త.
*పమ్మిన రమాదేవి - జాతీయ ఉత్తమ ఉపాధ్యాయ పురస్కార గ్రహీత - 2016
*వి.కృష్ణదాసు - జాతీయ ఉత్తమ ఉపాధ్యాయ పురస్కార గ్రహీత
*పమ్మిన కూర్మారావు - జాతీయ ఉత్తమ ఉపాధ్యాయ పురస్కార గ్రహీత
*ఎచ్చిన గోపాలరావు - జాతీయ ఉత్తమ ఉపాధ్యాయ పురస్కార గ్రహీత - 2007
చిత్రమాలిక

పొందూరులో జాతీయ ఉత్తమ ఉపాధ్యాయ గ్రహీతలు, ఖద్దరు నేత దృశ్య చిత్రాలు
దస్త్రం:Kurmarao.ponduru march27.jpg|ఉపరాష్ట్రపతి శంకర దయాళ్ శర్మ ద్వారా అవార్డు స్వీకరిస్తున్న పమ్మిన కూర్మారావు
దస్త్రం:V.krishnadas, m.p.u.p.school-ponduru, national award teacher. awarded by sankardala sarma on 5.9.86.jpg|భారత రాష్ట్రపతి డా.శంకర్ దయాళ్ శర్మ ద్వారా అవార్డు స్వీకరిస్తున్న వి.కృష్ణదాసు
దస్త్రం:Gopalarao,national,march24.jpg|రాష్ట్రపతి ప్రతిభాపాటిల్ ద్వారా జాతీయ అవార్డు స్వీకరిస్తున్న గోపాలరావు
దస్త్రం:National teacher awardee-2016. pammina ramadevi 1, ponduru, srikakulam district.jpg|2016 సెప్టెంబరు 5 న భారత రాష్ట్రపతి ప్రణబ్ ముఖర్జీ వద్ద నుండి జాతీయ ఉత్తమ ఉపాధ్యాయ పురస్కారాన్ని స్వీకరిస్తున్న పమ్మిన రమాదేవి.
దస్త్రం:Khadi Weaving at Ponduru 06.JPG|పొందూరులో ఖద్దరు నేస్తున్న దృశ్యం.
దస్త్రం:Khadi Weaving at Ponduru 09.JPG|పొందూరులో నేసిన ఖద్దరు పంచె
దస్త్రం:Weaving,ponduru,march25.png|చేనేత విధానం

మూలాలు
బయటి లింకులు

* పొందూరు ఖద్దరు పరిశ్రమ గురించి హిందూ పత్రికలో వ్యాసం


వర్గం:శ్రీకాకుళం జిల్లా పట్టణాలు
వర్గం:ఈ వారం వ్యాసాలు
పాలకొండ

పాలకొండ, ఆంధ్ర ప్రదేశ్ రాష్ట్రంలోని పార్వతీపురం మన్యం జిల్లాకు చెందిన పట్టణం, అదే పేరుగల మండలానికి కేంద్రం.
చరిత్ర
పాలకొండ సంస్థాన చరిత్ర

మద్రాసు ప్రెసిడెన్సీ లో విశాఖపట్నం జిల్లాలో సిక్కోలు ప్రాంతమునందు కొండజమీందారులతో పాలకొండ సంస్థానము వుండేది. 108 జిరాయితీ గ్రామములు, 68 వ్యవసాయ గ్రామములు,49 అగ్రహారములు విస్తీర్ణము కలిగినది. వీరు విజయనగర సంస్థానమునకు లోబడి యుండి యుద్ధ సమయంలో సహకరించుటయే కాకుండా సంవత్సరానికి 52 వేల రూపాయలు కప్పము కూడా చెల్లించేవారు.

పాలకొండ సంస్థాన పాలకులు కోదు లేక జాతాపు అను కొండజాతి వారు. జయపుర సంస్థాన పాలకుడు రాజా విశ్వంభరదేవు ( 1672 -1676 ) ఈ కుటుంబము వారి మూలపురుషుడు అయిన 'దన్నాయి' కుమారుడిని నరేంద్రనాయుడు అను బిరుదుతొ పాలకొండ, వీరఘట్టములకు జమీందారుగా నియమించాడు. విజయరామరాజు (-1796), సీతారామరాజు (1796-1798), వెంకటపతిరాజు (1798-1828 ) సంస్థాన భాద్యతలను నిర్వహించారు. మైనరగు కూర్మరాజనరేంద్రరావుని వారసునిగా 1829 లొ కంపెనీ వారు గుర్తించి రాజాగారి వితంతు భార్యయగు చామలయ్యను ఎష్టేటు మేనేజర్ గా నియమించి ప్రభుత్వ పర్యవేక్షణలోనికి వచ్చినది. తదుపరి పద్మనాభాచార్యులను సంరక్షకునిగా నియమించారు. నిర్వహణ సరిగా లేక 1831లొ కూర్మరాజు మేజరు అయ్యేసరికి 93 వేల రూపాయలు కప్పము బకాయిలు ఉన్నాయి. 1837 లొ కూర్మరాజును జమీందారీ నుండి తప్పించి 1846 వరకూ కలెక్టర్ అజమాయిషీలొ జమీందారీ పాలన సాగింది. తదుపరి జమీందారీని అర్భత్ నాట్ కంపెనీకి కవులునకు ఇచ్చారు మరికొంతకాలానికి ప్రభుత్వ పరమైనది. బ్రిటిష్ కంపెనీ వారు పాలకొండ జమీందారీ కుటుంబమునందు ముఖ్యపరివారమును ఖైదుచేసి రాయవేలూరు కొటయందు నిర్భందించారు. కూర్మరాజు నకు మరణశిక్ష నిర్ణయించి తదుపరి యావజ్జీవ కారాగార శిక్షగా మార్చారు. 1843 లొ కూర్మరాజు గుత్తి కోటయందు మరణించాడు. 1869 లొ మద్రాసు గవర్నర్ రాయవేలూరు సందర్శించినపుడు పాలకొండ కుటుంబ సభ్యులను పరామర్శించి విజయరామరాజును విడుదల చేసి కృష్ణానదీ తీరమునందు నివాసం చేయవచ్చునని ఉత్తర్వులు జారీ చేశాడు. కంపెనీ వారు భత్యాన్ని నెలకు 17 రూపాయలనుండి 250 రూపాయలు వరకూ పెంచారు. పాలకొండ వంశస్థులు 20వశతాబ్దానికి ముందే రాయవేలూరు కోటయందు మరణించారు.
భౌగోళికం

జిల్లా కేంద్రమైన పార్వతీపురానికి ఆగ్నేయంగా 48 కి.మీ. దూరంలో వుంది.
జనాభా గణాంకాలు

2011 భారత జనగణన గణాంకాల ప్రకారం జనాభా మొత్తం- మొత్తం 74,972 - పురుషులు 36,871 - స్త్రీలు 38,101
పరిపాలన

పాలకొండ నగరపంచాయతీ పట్టణ పరిపాలన నిర్వహిస్తుంది.. దీనికి 2014 ఎన్నికలలో జరిగిన ఎన్నికలలో YSRCP విజయం సాధించింది.
రవాణా సదుపాయాలు

శ్రీకాకుళం - పార్వతీపురం రహదారి పై పట్టణం వుంది. సమీప రైల్వే స్టేషన్లు 28 కి.మీ దూరంలో గల ఆముదాలవలస.
ఇవీ చూడండి

* పాలకొండ శాసనసభ నియోజకవర్గం
మూలాలు
వెలుపలి లంకెలు

వర్గం:పార్వతీపురం మన్యం జిల్లా పట్టణాలు
హిరమండలం

హిరమండలం, ఆంధ్రప్రదేశ్ రాష్ట్రంలోని శ్రీకాకుళం జిల్లా, హీరమండలం మండలానికి చెందిన ఒక జనగణన పట్టణం. హిరమండలం మండలానికి ప్రధాన కార్యాలయం స్థానం. [3] ఇది వంశధార నది ఒడ్డున ఉంది ఇది శ్రీకాకుళం, విజయనగరం జిల్లాల్లోని పెద్ద ప్రాంతాలకు నీటిపారుదలని అందించే బి.ఆర్.ఆర్. వంశధార ప్రాజెక్టు ఈ ప్రాంతంలోనే ఉన్నాయి. దీనినే "గొట్టబ్యారేజీ" అంటారు. ఈ బ్యారేజీలో నీరు ఎక్కువైతే దిగువ ప్రాంతాలకు వదులుతారు. దీనివలన నది ఒడ్డున ఉన్న గ్రామాలు ముంపుకు గురయ్యే ప్రమాదం ఉంది. దీనిని నివారించడానికి ప్రభుత్వం బ్యారేజీకి రెండు కిలోమీటర్లు దూరంలో విశాలమైన ప్రదేశంలో నీటిని నిల్వ ఉంచుటకు రిజర్వాయర్‌ను నిర్మిస్తోంది.
మూలాలు
వెలుపలి లంకెలు

వర్గం:జనగణన పట్టణాలు
వర్గం:రెవెన్యూ గ్రామాలు కాని మండల కేంద్రాలు
వర్గం:శ్రీకాకుళం జిల్లా జనగణన పట్టణాలు
ఆమదాలవలస

దస్త్రం:Te-ఆమదాలవలస.oga

ఆమదాలవలస, ఆంధ్రప్రదేశ్ రాష్ట్రంలోని శ్రీకాకుళం జిల్లాకు చెందిన పట్టణం, అదేపేరుగల మండలానికి కేంద్రం.

ఇక్కడికి దగ్గరలో సంగమయ్య కొండ పై జైన దేవాలయాల ఆనవాళ్లు, సంగమేశ్వర ఆలయం ఇక్కడి పర్యాటక ఆకర్షణలు. శ్రీకాకుళం రోడ్ రైల్వే స్టేషను ఈ వూరిలోనే ఉంది. ఇక్కడనుండి శ్రీకాకుళం 8 కి.మీ. దూరంలో ఉంది.
పేరు వ్యుత్పత్తి

పూర్వం ఈ గ్రామం పేరు హేరండపల్లి. హేరండం అంటే సంస్కృతంలో ఆముదం అని అర్ధం.
భౌగోళికం

జిల్లా కేంద్రం, సమీప నగరమైన శ్రీకాకుళంకు ఉత్తర దిశగా 18 కి.మీ దూరంలో ఉంది.
జనాభా గణాంకాలు

2011 జనగణన ప్రకారం జనాభా 39,799.
పరిపాలన

ఆముదాలవలస పురపాలక సంఘం పట్టణ పరిపాలన నిర్వహిస్తుంది.
పర్యాటక ఆకర్షణలు

సంగమేశ్వరాలయం

ప్రస్తుతం సంగమయ్య కొండ ఆముదాలవలస పట్టణమునకు 8 కి.మీ. దూరంలో హీరమండలం పోవు మార్గములో జి.కొల్లి వలస గ్రామమునకు దాపున ఉంది. ఈ కొండ పవిత్రమైన శైవక్షేత్రముగా నేటికీ పరిగణింపబడుతున్నది. ఈ కొండకు సుమారు 800 మెట్లు ఉన్నాయి. మెట్లుదాటి పైకి చేరిన వెంటనే సంగమేశ్వరస్వామి గుహలయం కనబడుతుంది. గుహముఖద్వారం శిఖరంగా మలిచి, ముఖమండపం కట్టి శివలింగాన్ని, నంది విగ్రహాన్ని ప్రతిష్ఠించారు. నంది విగ్రహం పక్కనే రెండు జైన విగ్రహాలు ఉన్నాయి. వీటికి సింహం లాంఛనముగా ఉన్నందు వలన వీటిని మహావీరుని ప్రతిమలు.జైన మతం ఉత్తర సర్కారు జిల్లాలలో సా.శ.12వ శతాబ్దములో వేంగీ చాళుక్యుల కాలంలో తూర్పుగాంగుల కాలమున ఉచ్ఛస్థితిలో ఉన్నట్లు చారిత్రక శాసనాలు తెలుపుచున్నాయి. మూడవ విష్ణువర్ధనుడి కాలంలో జైన గురువగు సిద్ధాంతదేవుడు విజయనగరం పట్టణానికి దాపున ఉన్న రామతీర్ధంను సందర్సించినట్లు అక్కడ లభించిన శాసనముల ద్వారా తెలియుచున్నది. ఈయన దేశీ గణమునకు చెందినవాడని, విజయదిత్యునకు జిన గురువని కూడా ఈ శాసనం పేర్కొనుచున్నది. అందువలన ఈ గుహ కూడా అదేకాలమునందు నిర్మించబడి ఉండవచ్చును. కానీ 16వ శతాబ్దమునాటికి జైన మతం పై ఈ ప్రాంతములో వ్యతిరేక భావనలు వీచినందు వలన, శైవము జిన మత ధ్వంసానికి కొంత కారణమైనందువలన, సంగమయ్య కొండ శివాలయముగా మార్చబడి ఉండవచ్చును. బహుశా 13,14వ శతాబ్దాల కాలమునాటికే మార్చబడి ఉండవచ్చును అని చారిత్రకుల అభిప్రాయం.
ఇవీ చూడండి

* ఆముదాలవలస శాసనసభ నియోజకవర్గం
మూలాలు
వెలుపలి లంకెలు

వర్గం:శ్రీకాకుళం జిల్లా పట్టణాలు
శ్రీకాకుళం మండలం

శ్రీకాకుళం మండలం, ఆంధ్ర ప్రదేశ్ రాష్ట్రంలోని శ్రీకాకుళం జిల్లాకు చెందిన ఒక మండలం. మండలం కోడ్: 4802. ఈ మండలంలో 25 రెవెన్యూ గ్రామాలు ఉన్నాయి. నిర్జన గ్రామాలు లేవు.
మండలం లోని పట్టణాలు

* శ్రీకాకుళం (m+og)
* శ్రీకాకుళం (m)
* బలగ (సెన్సస్ టౌన్)
గణాంకాలు

2011 భారత జనాభా గణాంకాలు ప్రకారం జనాభా - మొత్తం 1,44,438 - పురుషులు 71,860 - స్త్రీలు 72,578
మండలం లోని గ్రామాలు
రెవెన్యూ గ్రామాలు

# పొన్నాం
# బట్టేరు
# నైరా
# బైరివానిపేట
# లంకాం
# వాకలవలస
# రాగోలుపేట
# రాగోలు
# లింగాలవలస
# సిలగాంసింగివలస
# అలికాం
# కరజాడ
# బైరి
# సింగుపురం
# తండేంవలస
# గూడెం
#పాత్రునివలస
#పెద్దపాడు
#సానివాడ
#వొప్పంగి
#పాత శ్రీకాకుళం
#కల్లేపల్లి
#మొపసుబందరు
#ఇప్పిలి
#బలివాడ
రెవెన్యూయేతర గ్రామాలు

*అరసవిల్లి
మూలాలు
వెలుపలి లంకెలు
టెక్కలి

టెక్కలి, ఆంధ్ర ప్రదేశ్ రాష్ట్రంలోని శ్రీకాకుళం జిల్లాలో టెక్కలి మండలానికి చెందిన గ్రామం, జనగణన పట్టణం. జిల్లా ప్రధాన పట్టణం శ్రీకాకుళం నుండి టెక్కలి 50 కి.మి దూరములో ఉత్తరాన ఉంది. ఆంధ్రప్రదేశ్ మాజీ ముఖ్యమంత్రి స్వర్గీయ ఎన్.టి.రామారావు ఈ నియోజకవర్గంనుండి పోటీ చేసి గెలిచారు, రాష్ట్ర శాసన సభకి ఎన్నిక అయ్యారు. జిల్లాలో ఉన్న 3 డివిజన్లలో ఇది ఒకటి, ఇది డివిజన్ కేంద్రం, శాసనసభ నియోజకవర్గం.
పేరు వెనుక చరిత్ర

టెక్కలి ప్రాంతం 1816 నుండి 1832 వరకు పర్లాకిమిడిరాజు గణపతి పద్మనాభదేవ్ పాలనలో వుండేది. అతని కుమారులు ఆ రాజ్యాన్ని రెండుగా విభజించి టెక్కలిని గోవిందనాథ్ దేవ్ నంది గాంను కృష్ణ చంద్ర దేవ్ లు పాలించారు. టెక్కలి పాలకుడు గోవింద నాథ్ దేవ్ తన కుమార్తెకు వివాహం జరిపించినప్పుడు పసుపు కుంకుమల క్రింద టెక్కలి గ్రామాన్ని దారా దత్తం చేశాడు. టిక్లి అనగా ఒడియాలో పసుపు కుంకుమల బుట్ట అని అర్థం అలా ఆ గ్రామాన్ని టిక్లి అని పిలిచేవారు. కాల క్రమంలో అది టెక్కలిగా రూపాంతరం పొందింది. (తెలుగు వెలుగు 2008 అక్టోబరు/పుట 97)
భౌగోళిక వివరాలు

టెక్కలి 18.6167°N 83.2333°E వద్ద ఉంది . ఇది సగటున 27 మీటర్లు (91 అడుగులు) ఎత్తులో ఉంది. ఇది 275 చదరపు మైళ్ల వైశాల్యంతో బంగాళాఖాతం తీరంలో ఉంది .
రోడ్డు , రైల్ సదుపాయాలు

సమీప విమానాశ్రయం విశాఖపట్నం, ఇది 150 కి.మీ దూరంలో ఉంది. జాతీయ రహదారి 5 (చెన్నై - కోల్‌కతా) పట్టణం గుండా వెళుతుంది. ఇది సమీప పట్టణాలైన నందిగాం, పలాస, మెళియాపుట్టి, చాపర, సోంపేట, మందస, కవిటి, ఇచ్ఛాపురం, నరసన్నపేట, పాతపట్నం, పర్లాకిమిడి, జిల్లా కేంద్రమైన శ్రీకాకుళంతో అనుసంధానించబడి ఉంది. టెక్కలి శ్రీకాకుళం ప్రధాన కార్యాలయానికి 50 కి.మీ దూరంలో ఉంది.

టెక్కలిలో రైల్వే స్టేషన్ ఉంది. సమీపంలోని మరో రైల్వే స్టేషన్ నౌపడ వద్ద నౌపడ జంక్షన్ (NWP) అని పిలువబడుతుంది. నౌపడ జంక్షన్ టెక్కలి నుండి 4 కి.మీ దూరంలో ఉంది, ఆటోరిక్షాలు, ప్రైవేట్ బస్సు సర్వీసుల ద్వారా చేరుకోవచ్చు.
డెమోగ్రఫీ

ది ఇంపీరియల్ గెజిటీర్ ఆఫ్ ఇండియా ప్రకారం, 1901లో టెక్కలి మద్రాసు ప్రావిన్స్‌లోని గంజాం జిల్లాలో జమీందారీ తహశీల్‌గా ఉన్నారు .
విద్య

ప్రాథమిక, మాధ్యమిక పాఠశాల విద్య ఆంధ్రప్రదేశ్ రాష్ట్ర పాఠశాల విద్యా శాఖ క్రింద ప్రభుత్వ, ప్రభుత్వ-సహాయక ప్రైవేట్ పాఠశాలల ద్వారా ప్రారంభించబడింది . వివిధ పాఠశాలలు అనుసరించే బోధనా మాధ్యమం ఆంగ్లం, తెలుగు. జూనియర్ కాలేజీ లు, డిగ్రీ కాలేజీ, ఇంజనీరింగ్ కాలేజీలు ఉన్నాయి
ప్రముఖులు

*కేసిరాజు శ్రీనివాస్ - గజల శ్రీనివాస్ గా ప్రసిద్ధి
*కన్నేపల్లి చలమయ్య - కథారచయిత.
*దువ్వాడ శ్రీనివాస్- ఎం.ఎల్.సి
టెక్కలి శాసనసభ నియోజకవర్గ వివరాలు

*సంఖ్యా పరంగా 3వ శాసనసభ స్థానం.
*ఎన్.టి.రామారావు పోటీ చేసిన ఘనత ఉంది.
మూలాలు
వెలుపలి లంకెలు

వర్గం:శ్రీకాకుళం జిల్లా పట్టణాలు
వర్గం:రెవెన్యూ గ్రామాలు కాని మండల కేంద్రాలు
వర్గం:శ్రీకాకుళం జిల్లా జనగణన పట్టణాలు
వర్గం:జనగణన పట్టణాలు
పలాస కాశీబుగ్గ పురపాలక సంఘం

పలాస కాశీబుగ్గ పురపాలక సంఘం, ఆంధ్రప్రదేశ్ రాష్ట్రం, శ్రీకాకుళం జిల్లాకు చెందిన పలాస కాశీబుగ్గ పట్టణ స్థానిక స్వపరిపాలన సంస్థ.
చరిత్ర

thumb|పలాస కాశీబుగ్గ పురపాలక సంఘ కార్యాలయం
1995 వరకూ పలాస, కాశీబుగ్గ గ్రామ పంచాయితీలు. 1996, నవంబరు 22 న నగరపంచాయతీలుగా ఏర్పడ్డాయి. వీటితో పాటు, చుట్టుప్రక్క గ్రామాలు కొన్నింటిని కలిపి 2002లో మున్సిపాలిటీగా ఏర్పాటైంది.
గణాంకాలు

2011 భారత జనగణన గణాంకాల ప్రకారం జనాభా - మొత్తం 97,551 - పురుషులు 47,915 - స్త్రీలు 49,636;
అధ్యక్ష పదవి ఎన్నికల ఫలితాలు
2014 ఎన్నికలు

* మొత్తం ఓటర్లు: 40,048
* పోలయిన ఓట్లు: 30,208
మూలాలు
బయటి లింకులు

*పలాస-కాశీబుగ్గ ప్రాంతీయ సమాచారం


వర్గం:శ్రీకాకుళం జిల్లా పురపాలక సంఘాలు
వర్గం:స్థానిక స్వపరిపాలన సంస్థలు
సోంపేట

సోంపేట, ఆంధ్రప్రదేశ్ రాష్ట్రంలోని శ్రీకాకుళం జిల్లాకు చెందిన జనగణన పట్టణం.ఇది టెక్కలి రెవెన్యూ డివిజన్‌లోని సోంపేట మండలానికి మండల కేంద్రంగా ఉంది. ఇది సోంపేట శాసనసభ నియోజకవర్గం ప్రధాన కేంద్రం.
అక్షాంశ రేఖాంశాలు

thumb|సోంపేట రైల్వే స్టేషన్.|320x320px

సోంపేట [3] ఇది సగటున 8 మీటర్లు (26 అడుగులు) ఎత్తులో కలిగి ఉంది.
జనాభా వివరాలు

సోంపేట, శ్రీకాకుళం జిల్లాకు చెందిన జనాభా లెక్కల పట్టణం. సోంపేట పట్టణంలో 2011 భారత జనాభా లెక్కల ప్రకారం. మొత్తం 18,778 మంది జనాభా ఉన్నారు, వీరిలో 8,968 మంది పురుషులు కాగా 9,810 మంది మహిళలు ఉన్నారు.

పట్టణ జనాభాలో 0-6 సంవత్సరాల వయస్సు గల పిల్లల జనాభా 1822, ఇది సోంపేట మొత్తం జనాభాలో 9.70%, స్త్రీ లింగ నిష్పత్తి 1094, రాష్ట్ర సగటు 993. అంతేకాకుండా, సోంపేటలో పిల్లల లింగ నిష్పత్తి ఆంధ్రప్రదేశ్ రాష్ట్ర సగటు 939తో పోలిస్తే 947. సోంపేట నగర అక్షరాస్యత రేటు రాష్ట్ర సగటు 67.02% కంటే 76.23% ఎక్కువ. సోంపేటలో, పురుషుల అక్షరాస్యత 84.55%, స్త్రీ అక్షరాస్యత రేటు 68.75%.

సోంపేట పట్టణ పరిధిలో మొత్తం 4,605 ​​ఇళ్లకు పైగా పరిపాలనను కలిగి ఉంది, వీటికి నీరు, మురుగునీటి పారుదల వంటి ప్రాథమిక సౌకర్యాలను అందిస్తుంది. సెన్సస్ టౌన్ పరిమితుల్లో రోడ్లు నిర్మించడానికి, నిర్లహించటానికి దాని అధికార పరిధిలోకి వచ్చే ఆస్తులపై పన్నులు విధించడానికి దీనికి అధికారం ఉంది.
పట్టణణంలో ముఖ్యమైన ప్రదేశాలు

సోంపేట పట్టణ కేంద్రంలో ఆరు దశాబ్దాల క్రితం కెనడాకు చెందిన వైద్యులు బెన్ గలీసన్ సేవా దృక్పధంతో ఏర్పాటు చేసిన ఆరోగ్యవరం కంటి ఆసుపత్రి ఉత్తరాంధ్రలోనే కంటి రోగులకు ఎనలేని సేవలందిస్తూ మంచి గుర్తింపు పొందింది. ఉచితంగా వైద్య పరీక్షలు కంటి ఆపరేషన్లు, అద్దాల సరఫరాతో పాటు ప్రత్యేక వైద్యశిబిరాలద్వారా పలు మారుమూల గ్రామాలకు వెళ్ళి సేవలందిస్తూ పేదలను ఆదుకోవడంలో ముందడుగు వేస్తుంది. వైద్యరంగం విస్తరించిన ప్రస్తుత పరిస్థితులలో సైతం ఆంధ్రాలోని పలు జిల్లాలు, ఒడిశాకు చెందిన అనేకమంది కంటి రోగులు ఇక్కడ చికిత్స పొందుతారు.1939 లో మారుమూల గ్రామమైన సోంపేటలో బెన్ గలీసన్ ఆసుపత్రిని ఏర్పాటు చేసాడు.1969 లో కంటి ఆసుపత్రిగా మార్పు చెంది, 'ఆపరేషన్ ఐ యూనివర్సల్' అనే అంతర్జాతీయ సంస్థ నేతృత్వంలోకి చేరింది.1969 నుండి 1978 వరకు ఖోస్లే, 1978 నుండి 1994 వరకు డేవిడ్,1997 నుండి 2006 వరకు సుదీప్ రామారావు అనే వైద్యులు విశేష సేవలందించారని చెప్పుకుంటారు.
మూలాలు
వెలుపలి లంకెలు

వర్గం:శ్రీకాకుళం జిల్లా పట్టణాలు
వర్గం:రెవెన్యూ గ్రామాలు కాని మండల కేంద్రాలు